REPUBLIKA HRVATSKA

 ŽUPANIJA

KOPRIVNIČKO-KRIŽEVAČKA

OŠ ANDRIJE PALMOVIĆA RASINJA

KLASA:112-01/19-01/1

UR.BROJ:2137-35-01-19-8

Rasinja, 16.10.2019.

Na temelju članka 105. i 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12,86/12.,126/12.,94/13., 152/14. 7/17. i 68/18.), a po prethodno dobivenoj obavijesti Ureda državne uprave u Koprivničko-križevačkoj županiji da u Evidenciji o radnicima za kojima je prestala potreba u punom ili dijelu radnog vremena nema osoba traženih kvalifikacija KLASA: 602-02/18-01/88, URBROJ:2137-04-19-2 od 24. rujna 2019., ravnatelj Osnovne škole Andrije Palmovića dana 16.10.2019. godine donosi

**O D L U K U**

**o raspisivanju natječaja**

 **I.**

Raspisuje se javni natječaj za popunu radnog mjesta:

* ***UČITELJ/ICA MATEMATIKE* –** 1 izvršitelj/izvršiteljica na neodređeno, nepuno radno vrijeme, 12 sati redovite nastave odnosno 25 sati ukupnog tjednog radnog vremena u matičnoj školi.
* ***UČITELJ/ICA FIZIKE* –** 1 izvršitelj/izvršiteljica na neodređeno, nepuno radno vrijeme, 8 sata redovite nastave odnosno 20 sati ukupnog tjednog radnog vremena

u matičnoj školi.

**II.**

Uz opće uvjete za zasnivanje radnog odnosa kandidati trebaju ispuniti i posebne uvjete: poznavanje hrvatskog jezika i latiničnog pisma u mjeri koja omogućava izvođenje odgojno – obrazovnog rada i odgovarajuća vrsta i razina obrazovanja iz članka 105. Zakona o odgoju i obrazovanju u osnovnoj i srednjoj školi (NN br.87/08, 86/09, 92/10, 105/10, 90/11, 16/12,86/12.,126/12., 94/13., 152/14.,7/17. i 68/18.), i Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (NN br.47/96. i 56/01) te sukladno članku 106. Zakona o odgoju i obrazovanju u osnovnoj i srednjoj školi.

Uz pisanu i vlastoručno potpisanu prijavu na natječaj  kandidati su obvezni priložiti:
- životopis
- domovnicu ili dokaz o državljanstvu,
- diplomu o stečenoj stručnoj spremi,
- uvjerenje nadležnog suda da se protiv kandidata ne vodi kazneni postupak za neko

 od   kaznenih  djela iz članka 106. Zakona o odgoju i obrazovanju u osnovnoj i srednjoj školi

 ne starije od 6 mjeseci od dana objave natječaja,
- potvrdu o evidentiranom radnom stažu ako ga kandidat ima, elektronički zapis ili potvrdu o

 podacima evidentiranim u matičnoj evidenciji Hrvatskog zavoda za mirovinsko osiguranje

Priložene isprave dostavljaju se  u neovjerenom presliku uz obvezu kandidata da nakon izbora dostavi na uvid izvornike isprava.

Rok za podnošenje prijava je 8 dana od dana objave natječaja. Nepravovremene i nepotpune prijave neće se razmatrati. Zaprimljenu dokumentaciju ne vraćamo kandidatima.
 Na natječaj se mogu javiti osobe oba spola.

**III.**

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.
Kandidat koji ostvaruje pravo prednosti pri zapošljavanju na temelju članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017.) dužan je uz prijavu na natječaj priložiti sve dokaze o ispunjavanju traženih uvjeta navedenih u članku 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja:
<https://branitelji.gov.hr/zaposljavanje-843/843>, a dodatne informacije o dokazima koji su gore navedeni, potražite na sljedećoj stranici:
<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>
Kandidat koji se poziva na pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14  i 39/18) dužan  je u prijavi na natječaj pozvati se na to pravo te priložiti sve dokaze o ispunjavanju traženih uvjeta,  kao i dokaz o statusu osobe s invaliditetom.

Kandidat koji se poziva na pravo prednosti pri zapošljavanju na temelju članka 48.f  Zakona o zaštiti civilnih i vojnih invalida rata (Narodne novine, broj 33/92, 77/92, 27/93, 58/93, 2/94, 108/95, 108/96, 82/01, 103/03 i 148/13) dužan je uz prijavu priložiti sve dokaze o ispunjavanju traženih uvjeta, potvrdu o statusu vojnog/civilnog invalida rata i dokaz o tome na koji je način prestao radni odnos.

**IV.**

Prijave dostaviti na adresu **Osnovna škola Andrije Palmovića** , **Školska ulica 15 , 48312 Rasinja s naznakom «Za natječaj»**

**V.**

Natječaj iz točke 1. ove Odluke objavit će na mrežnim stranicama i oglasnoj ploči Hrvatskog zavoda za zapošljavanje te mrežnoj stranici Osnovne škole Andrije Palmovića dana 17.10.2019.

RAVNATELJ:

 Krunoslav Belaj